ai4bharat/Pralekha huggingface dataset:
صحت اور خاندانی بہبود کی وزارت
بھارت نے آج رکت دان امرت مہوتسو کے تحت خون کےعطیے کا ایک ملک گیر کیمپ کا انعقاد کر کے رضاکارانہ خون عطیے کی راہ میں ایک نیا سنگ میل طے کیا ہے
ڈاکٹر منسکھ مانڈویا - خون کا عطیہ دینے والے 87000 سے زیادہ رضاکاروں کی بدولت بھارت نے آج ایک نیا عالمی ریکارڈ قائم کیا
نئی دہلی، 17ستمبر، 2022/ ایک دن میں 87000 سے زیادہ  لوگوں نے رضاکارانہ طور پر خون کا عطیہ دیا  ، اس کے ساتھ ہی ملک نے آج اس سے پہلے کے 87059  کا عالمی ریکارڈ توڑ کر یہ نیا ریکارڈ قائم کر لیا ہے۔ رضاکارانہ طور پر خون کا عطیہ دینے کی ملک گیر مہم رکت دان امرت مہوتسو کے تحت یہ ایک اہم حصولیابی ہے۔ اس مہم کا آغاز صحت اور خاندانی بہبود کے مرکزی وزیر ڈاکٹر منسکھ مانڈویا نے نئی دلی کے صفدر جنگ اسپتال میں خون کا عطیہ دینے کے ایک کیمپ میں خون کا عطیہ دے کر کیا۔ ڈاکٹر مانڈویا نے اپنے ٹوئیٹ میں اس غیر معمولی حصولیابی کو سراہا۔
اس ملک گیر مہم کا ایک اور قابل ذکر پہلو یہ ہے کہ وسیع مہم کے لیے 6136 کیمپوں کا رجسٹریشن کیا گیاجن میں 1.95 لاکھ سے زیادہ خون عطیہ کرنے والوں نے ای – رکت کوش پورٹل پر ابھی تک رجسٹریشن کرایا ہے۔

سبھی کے لیے صحت کو یقینی بنانے کی جانب ایک اور قدم کے طور پر صدر جمہوریہ محترمہ دروپدی مرمو نے 9 ستمبر 2022 کو 2025 تک ٹی بی کا خاتمہ کرنے کے لیے پردھان منتری ٹی بی مکت بھارت ابھیان کا آغاز کیا ہے۔ پردھان منتری ٹی بی مکت بھارت ابھیان وزیراعظم کی شہریوں پر مرکوز پالیسیوں کا ایک حصہ ہے اور ٹی بی کے علاج سے متعلق اس بیداری میں اضافہ کرنے کو یقینی بنانے کی جانب ایک بنیادی قدم ہے کہ یہ ایک قابل علاج بیماری ہے۔ اس کا علاج سرکاری اسپتالوں میں بالکل مفت دستیاب ہے۔
اس قدم سے ٹی بی کے علاج میں تیزی آئی ہے اور ابھی تک تقریباً 13.5 لاکھ ٹی بی مریضوں نے نکشے پورٹل پر اندراج کرایا ہے جن میں سے 9.5 لاکھ زیر علاج ٹی بی مریضوں نے علاج کرانے سے اتفاق کیا ہے۔
نکشے 2.0 پورٹل  سے ٹی بی مریضوں کے علاج کے نتائج کو بہتر بنانے میں مریضوں کو اضافی مدد فراہم ہو رہی ہے ۔ اس پورٹل سے سماج کے لوگوں کو 2025 تک ٹی بی ختم کرنے کے بھارت کے عزم کو پورا کرنے کے لیے شامل کرنے میں اور پرائیویٹ کمپنیوں کی سماجی ذمہ داری سی ایس آر کے موقعوں میں بھی اضافہ کرنے میں مدد مل رہی ہے۔
نکشے متر ویب سائٹ پر بھی رجسٹریشن کرا سکتے ہیں اور اس طرح کے 15000 سے زیادہ لوگوں نے ابھی تک رجسٹریشن کرایا ہے اور 9.5 لاکھ سے زیادہ ٹی بی مریضوں کے لیے مدد فراہم کرنے کے اپنے عزم کا اظہار کیا ہے۔
۔۔۔۔۔۔۔۔
ش ح ۔ اس۔ ت ح ۔
U - 10387
(Visitor Counter : 60
وزارت اطلاعات ونشریات
افّی 52 میں‘‘ہیو منائیزیشن’’ ڈائریکٹر گیلیو موسی نے کہاکہ خسارے میں ،آپ تکمیل حاصل کرسکتے ہیں
افّی میں سویڈش میلو ڈرامہ جو کہ اعلیٰ معنی کے لئے انسان کی تلاش پر مرتکز ہے
زندگی کے ناگزیر نشیب و فرازسے نمٹنے سے قاصر اور اپنی زندگی کو ختم کرنے میں ناکامی کے بعد اسے اب اس سے دور بھاگنے کے بجائے زیادہ تکلیف دہ اور طویل زندگی کا سامنا کرنا ہوگا ۔انّا خود کو مہم کے ساتھ چلنے میں ناقابل رشک حالت میں پاتی ہے جو کہ نئے اورخصوصیت کے حامل طریقوں کے اعتبار سےآزادی دلانے والا اور الہامی ثابت ہوتا ہے۔
بھارت کے بین الاقوامی فلم فیسٹول کے 52ویں ایڈیشن میں سینما کے شائقین کو انّا کے تکلیف دہ لیکن تطہیر سے پُر سفر میں اس کے ساتھ شامل ہونے کا موقع ملا ۔سویڈش فلم ہیو منائیزیشن کی وجہ سے یہ ممکن ہوا جس کا کل 24 نومبر2021 کو افّی میں ورلڈ پریمیئر ہوا ۔فلمساز گیلیو موسی کی ہدایت کاری والی فلم کو افّی 52 کے ورلڈ پینور ما سیکشن میں پیش کیا گیا ۔
فلم کی فلسفیانہ تعمیر کی صراحت کرتے ہوئے ،موسی نے فلم مندوبین کو بتایا ‘‘یہ فلم انسان ہونے کے مطلب اورکس طرح سے ایک انسان اپنی خود کی حقیقت کی تخلیق کرتا ہے ،کےبارے میں فلسفیانہ گفتگو کرتی ہے۔’’ڈائریکٹرمعروف سویڈش اداکارہ لوئز ریم کے ساتھ 25 نومبر 2021 کو گوا میں فیسٹول سے الگ ایک پریس کانفرنس سے خطاب کررہے تھے ۔
حادثے میں اپنے بچے کو کھونے کے بعد انّا معمول کی زندگی سے دور ہوجاتی ہے اور جسمانی درد محسوس نہیں کرتی ۔یہی موقع ہے جب وہ کھڑکی سے چھلانگ لگاکر اپنی زندگی کو ختم کرنے کا فیصلہ کرتی ہے۔ معجزاتی انداز میں انّا بچ جاتی ہے اور نرسنگ ہوم پہنچ جاتی ہے ،جہاں اس کی ایک نرس اورایک نوجوان لڑکے سے دوستی ہوجاتی ہے ۔رفتہ رفتہ وہ زندگی جینے کی امید میں اپنے وجود معنی تلاش کرنا شروع کردیتی ہے ۔
موسی تابانی پر روشنی ڈالتے ہیں جو کہ کردار اپنی زندگی کے معنی تلاش کرنے کے لئے اپنی کوششوں کے دوران حاصل کرتا ہے ۔‘‘ایک مرحلے پر انّا یہ سمجھتی ہے کہ سب کچھ کھونے کے بعد اس نے تکمیل حاصل کرلی ہے کیونکہ اس کے پاس کھونے کے لئے کچھ بھی نہیں ہے ’’۔
‘‘کروٹا گونس سمجھتی ہے کہ اسے ہر چیز کا علم ہے اور وہ زندگی کی شروعات سے ہی مکمل ہے ۔کوئی بھی انسان رشتوں یا زندگی کی حقیقتوں سے راہ فرار اختیار نہیں کرسکتا۔کسی کو زندگی سے راہ فرار اختیار نہیں کرنی چاہئے ، اس میں بہت سی پازیٹوٹی بھی ہوتی ہے ۔’’
موسی مزید کہتےہیں کہ یہ فلم ان سوالات کا جواب تلاش کرتی ہے ، لیکن ان کی فلم بیان نہیں ہے ۔ ‘‘میری فلم بیان نہیں ہے ،یہ ایک سوال ہے ،یہ زندگی کے معنی سے متعلق بنیادی سوال پوچھتی ہے ۔’’
اداکارہ لوئز ریم جنہوں نے نرس کا رول ادا کیا جو انّا کی دیکھ بھال کرتی ہے ،ورلڈ پریمئراور افّی میں جس طرح سے فلم کی پذیرائی ہوئی اس پر اپنی خوشی کا اظہار کیا۔‘‘ہماری فلم کو ناظرین نے کافی پسند کیا ۔ کچھ اداکار بھی میرے پاس آئے اورمیری کارکردگی کی تعریف کی جو کہ زبردست تھا ۔’’
گیلیو موسی  اٹلی میں پیدا ہوئے لیکن پرورش سویڈن میں ہوئی ۔آرٹ اور فلم تاریخ میں مطالعہ کے بعد انہوں نے لوس انجلس کے امریکن فلم انسٹی ٹیوٹ میں ڈائریکٹنگ میں ماسٹرس کی ڈگری حاصل کی۔اسٹاک ہوم واپس آنے کے بعد کیلیو نے مختصر فلم بنانا اور اسکرین پلے لکھنا جاری رکھا۔انہیں ایکوز  ،اسٹونس  اور مین فار جینٹر اکولیٹی: ہاؤ ڈو یو انٹر وین؟ کے لئے جانا جاتا ہے۔
لوئز ریم ایک اداکارہ اور ڈائریکٹر ہیں جنہیں دی گرل ود دی ڈریگن ٹیٹو ،وانتن اور ملینئم  کے لئے جانا جاتا ہے۔
وزارت اطلاعات ونشریات
واحد موضوع پر 108 ملکوں سے 2800 فلمیں زبردست عوامی ذہانت کی مثال ہیں:جناب پرکاش جاوڈیکر
‘‘ 51 واں بین اقوامی ہندوستانی فلمی میلہ بڑے پیمانے پر منعقد کیا جائے گا ’’
نئی دہلی : اطلاعات و نشریات کے مرکزی ویزر جناب پرکاش جاوڈیکر نے کہا ہے کہ کورونا وائرس پر مختصر فلموں کے میلےکا اہتمام ایک شاندار سوچ ہے۔ آج یہاں بین الاقوامی کورونا وائرس شارٹ فلم فیسٹیول میں جناب جاوڈیکر نے کہا کہ اس میلے میں ایک واحد موضوع پر 108 ملکوں سے 2800 فلموں کی شراکت زبردست عوامی ذہانت کی مثال ہے۔وزیرموصوف نے میلہ کے منتظمین کو مبارکباد پیش کی۔
جناب جاوڈیکر نے کہا کہ عالمی وبائی بیماری نے دنیا کے تمام ملکوں میں زبردست الٹ پھیر کردیا ہے۔اسی کے ساتھ انہوں نے کہا کہ ہندوستان وزیراعظم جناب نریندر مودی کی قیادت میں اس بحران سے نمٹنے میں کامیاب رہا۔جناب مودی نے 2020 کے شروع میں ہی اس بحران کو محسوس کرلیا تھا اور تب سے وہ اس خطرے کے خلاف ان تھک مصروف عمل ہیں۔
وزیرموصوف نے مزید کہا کہ کورونا وائرس کا بحران اب ختم ہونے جارہا ہے اور جلد ہی ہندوستان میں بھی ویکسین دستیاب ہوگی۔ انہوں نے بہرحال لوگوں کو خبردار کیا کہ جب تک اینٹی باڈیز سامنے نہیں آجاتیں اور ویکسین کا دوسرا ڈوز مہیا نہیں کیا جاتا تب تک وہ محتاط رہیں۔
ہندوستان کے51 ویں بین الاقوامی فلمی میلے کے تعلق سے جس کا اہتمام گوا میں کیا جائے گا، اظہار خیال کرتے ہوئے جناب جاوڈیکر نے کہا کہ ہندوستان کا بین الاقوامی فلمی میلے ہائی برڈ انداز میں منعقد کیا جائے گا ۔ لوگ اس میلے کو آن لائن دیکھ پائیں گے ۔ میلے کے مقام پر افتتاحی اور اختتامی تقاریب ناظرین کی محدود تعداد کے ساتھ منعقد ہوں گی۔ انہوں نے یہ بھی بتایا کہ اس مرتبہ ہندوستان کے بین الاقوامی فلمی میلے میں 21 غیر فیچر فلمیں دکھائی جائیں گی۔
اقلیتی امور کے مرکزی وزیر جناب مختاب عباس نقوی نے اس موقع پر ہندوستان جیسے ایک وسیع و عریض ملک میں کورونا وائرس کے تعلق سے بڑے پیمانے پر بیداری پیدا کرنے پر جناب جاوڈیکر اور اطالاعات و نشریات کی وزارت کو مبارکباد پیش کی۔ انہوں نے مختصر فلموں کا اتنا بڑا انتخاب ایک واحد مقام پر سامنے لانے پر جیوری اور میلے کے منتظمین کو بھی مبارکباد پیش کی ۔
وزیراعظم کا دفتر
وزیر اعظم 12 جنوری کو کرناٹک کے ہبلی میں، 26ویں قومی یوتھ فیسٹیول کا افتتاح کریں گے
فیسٹیول کا موضوع ہے: وِکِسِت یووا - وکِسِت بھارت
کام، صنعت اور اختراع؛ آب وہواکی تبدیلی؛ صحت؛ امن اور مشترکہ مستقبل کے متنوع شعبوں پر محیط پانچ موضوعات پر بات چیت کا مشاہدہ کرنے کے لیے یوتھ سمٹ
مقامی روایتی ثقافتوں کو تحریک دینے کے وژن کے ساتھ مسابقتی تقریبات کا انعقاد کیا جا رہا ہے
یوگاتھون - جس کا مقصد تقریباً 10 لاکھ لوگوں کو یوگا کرنے کے لیے ترغیب دینا ہے - فیسٹیول میں ایک کلیدی توجہ کا مرکز ہوگا
قومی سطح کے فنکار، آٹھ مقامی کھیلوں اور مارشل آرٹس کو بھی پیش کریں گے
وزیر اعظم جناب نریندر مودی 12 جنوری 2023 کو تقریباً 4 بجے شام، کرناٹک کےشہرہبلی میں، 26ویں قومی یوتھ فیسٹیول کا افتتاح کریں گے۔ یہ پروگرام نیشنل یوتھ ڈے کے موقع پر منعقد کیا جا رہا ہے، جو سوامی وویکانند کے یوم پیدائش کے موقع پر، ان کے نظریات، تعلیمات اور شراکت کا احترام کرنے اور ان کی تعظیم کرنے کے لیے منایا جاتا ہے۔
قومی یوتھ فیسٹیول ہر سال منعقد کیا جاتا ہے تاکہ ہمارے باصلاحیت نوجوانوں کو قومی سطح پر روشناس کرایا جا سکے اور ساتھ ہی ساتھ انہیں قوم کی تعمیر کی طرف راغب کیا جا سکے۔ یہ ملک کے تمام حصوں سے متنوع ثقافتوں کو ایک مشترکہ پلیٹ فارم پر لاتا ہے اور شرکاء کو ایک بھارت، شریشٹھ بھارت کے جذبے کےساتھ متحد کرتا ہے۔ اس سال یہ فیسٹیول کرناٹک کے شہرہبلی دھارواڑ میں 12 سے 16 جنوری تک منعقد کیا جا رہا ہے، جس کا موضوع’’وکِسِت یووا - وِکِسِت بھارت‘‘ رکھا گیا ہے۔
یہ فیسٹیول، یوتھ سمٹ کا مشاہدہ کرے گا، جس میں جی20 اور وائی20 تقریبات جیسے پانچ موضوعات پر مکمل مباحثے ہوں گے۔ان میں کام کا مستقبل، صنعت، اختراع اور اکیسویں صدی کی مہارت؛ آب وہواکی تبدیلی اور آفات کے خطرے میں کمی؛ امن کی تعمیر اور مفاہمت؛ جمہوریت اور حکمرانی میں مستقبل کے نوجوانوں کا اشتراک؛ اور صحت اور بہبودشامل ہیں۔ اس سمٹ میں ساٹھ سے زائد سرکردہ ماہرین شرکت کریں گے۔ کئی مسابقتی اور غیر مسابقتی تقریبات بھی منعقد کی جائیں گی۔ مسابقتی تقریبات میں لوک رقص اور گیت شامل ہوں گے، اور یہ مقامی روایتی ثقافتوں کو تحریک دینے کے لیے منعقد کی جائیں گی۔ غیر مسابقتی پروگراموں میں یوگاتھون شامل ہوگا جس کا مقصد تقریباً 10 لاکھ لوگوں کو یوگا کرنے کے لیے متحرک کرنا ہے۔ تقریبات کے دوران قومی سطح کے فنکاروں کی جانب سے آٹھ مقامی کھیل اور مارشل آرٹس بھی پیش کیے جائیں گے۔ دیگر پرکشش پروگراموں میں فوڈ فیسٹیول، ینگ آرٹسٹ کیمپ، ایڈونچر اسپورٹس کی سرگرمیاں، خصوصی -اپنی فوج کو جانیں، بحریہ اور فضائیہ کے کیمپ وغیرہ شامل ہیں۔
وزارت خزانہ
15ویں مالیاتی کمیشن کی کام کاج کی شرائط میں ترمیم کو کابینہ کی منظوری
دفاع اور داخلی سلامتی کے لئےدرکار فنڈ کے سلسلہ میں تشویشات کو حل کرنے کی تجاویز
نئی دہلی، 17 جولائی 2019/مرکزی کابینہ نے، وزیراعظم جناب نریندر مودی کی قیادت میں، اس مجوزہ ترمیم کو اپنی منظوری دے دی ہے جس کی مدد سے 15واں مالیاتی کمیشن، بھارت کے دفاع اور داخلی سلامتی کے لئے فنڈز کی فراہمی کے سلسلہ میں وافر فنڈ کی تخصیص، محفوظ اور نہ ضم ہونے والے فنڈ سے متعلق سنجیدہ تشویشات کا حل نکالنے کا اہل ہوجائے گا۔
15ویں مالیاتی کمیشن کی تشکیل، صدر جمہوریہ کے ذریعہ، 27 نومبر 2017 کو، آئین ہند کے آرٹیکل 280  اور مالیاتی کمیشن  سے متعلق ایکٹ 1951 کے بموجب عمل میں آئی تھی ۔متعلقہ ضروریات کا لحاظ رکھتے ہوئے، 15ویں مالیاتی کمیشن XV-FCکی تشکیل، یکم اپریل 2020 سے آئندہ پانچ برسوں کے لئے اپنی سفارشات پیش کرنے کی غرض سے عمل میں آئی ہے۔
کمیشن کی کام کاج کی شرائط کے تحت، یہ تجویز بھی شامل ہے کہ اس امر کو یقینی بنایا جائے کہ دفاع اور داخلی سلامتی کے تقاضوں کے مطابق وافر وسائل کی تخصیص یقینی بنائی جاسکے۔
مذکورہ ترمیم کی رو سے، 15واں مالیاتی کمیشن، اس امر کا بھی تجزیہ کرے گا کہ کیا دفاع اور داخلی سلامتی کے لئے، علیحدہ میکانزم درکار ہے اور اگر ایسا کرنا ضروری ہے تو، اس نوعیت کے میکانزم کو اس طریقے سے عملی شکل میں لایا جاسکتا ہے۔
۔۔۔۔۔۔۔۔۔۔۔
م ن۔ ۔ ج۔
U- 3201
(Visitor Counter : 32
وزیراعظم کا دفتر
وزیر اعظم نے فرانس کے باسٹیل ڈے کی تقریبات میں بطور مہمان خصوصی مدعو کرنے پر فرانسیسی صدر کا شکریہ ادا کیا
وزیر اعظم جناب نریندر مودی 14 جولائی کو فرانس کے باسٹل ڈے کی تقریبات میں مہمان خصوصی ہوں گے۔
فرانس کے صدر ایمانوئل میکرون کے ایک ٹویٹ کا جواب دیتے ہوئے وزیر اعظم نے ٹویٹ کیا۔
"میرے دوست ایمانوئل میکرون آپ کا شکریہ! میں باسٹیل ڈے منانے نیز آپ اور فرانس کے عوام کے ساتھ اپنی اسٹریٹجک شراکت داری کا منتظر ہوں۔"
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
4857
(
وزیراعظم کا دفتر
وزیراعظم نے تیلگو، سنسکرت اسکالر جناب کنڈلاکنٹا الاہا سنگراچھارولو کے انتقال پر تعزیت کا اظہار کیا
وزیراعظم جناب نریندر مودی نے تیلگو، سنسکرت اسکالر جناب کنڈلاکنٹا الاہا سنگراچھارولو کے انتقال پر دلی تعزیت کا اظہار کیا ہے۔
سلسلہ وار ٹوئٹ میں وزیراعظم کے دفتر نے کہا ؛
’’ تیلگو، سنسکرت اسکالر جناب کنڈلاکنٹا الاہا سنگراچھارولو گارو کے انتقال پر افسوس ہوا ہے۔ سنسکرت اور تیلگو کے لئے ان کا جذبہ ان کی کارکردگی میں جھلکتا تھا۔ علم و دانش کی وجہ سے ان کا بہت احترام کیا جاتا تھا۔ میری ہمدردیاں ان کے اہل خانہ اور خیر خواہوں کے ساتھ ہیں۔
اوم شانتی: پی ایم @narendramodi ‘‘
صحت اور خاندانی بہبود کی وزارت
کابینہ نے طبّی تحقیق کی بھارتی کاؤنسل اوربھارت اور آکسفورڈ یونیورسٹی برطانیہ کے درمیان ایک مفاہمتی عرضداشت پردستخط کئے جانے کو اپنی منظوری دی ہے
وزیراعظم جناب نریندرمودی کی قیادت میں مرکزی کابینہ کو، نومبر 2021میں حکومت ہند کے دوسرے شیڈول کے کاروبار کے آئی )کے عین مطابق طبی تحقیق کی بھارتی کونسل آئی )) لین دین سے متعلق ضوابط مجریہ 1961کے ضابطے 7
اورآکسفورڈ یونیورسٹی برطانیہ کے درمیان ایک مفاہمتی عرضداشت پردستخط کئے جانے سے واقف کرایاگیا۔
مفاہمتی عرضداشت کے مقاصد
مفاہمتی عرضداشت کے مقاصد میں بھارت کے سائنس دانوں اورمحققین کے لئے صلاحیت سازی ، بین الاقوامی معیارات اورانضباطی ضروریات کے ساتھ متعلقہ ڈیٹا کواکٹھاکرنا ، بھارت کو صلاحیت سازی کے لئے ایک علاقائی مرکز کے طورپر ترقی دینا،جس کے لئے بھارت کے ہی فنڈس کا استعمال کیاجائے گا اور مساوات اورخودمختاری سے متعلق اصولوں پرعمل کیاجائےگا ، آئی سی ایم آر میں نتائج کی حصولیابی کے تئیں آئی ڈی ڈی اوسکریٹریٹ کے مقررہ وقت میں انعقاد کے ساتھ مشترکہ طورپر فنڈس اکٹھاکرنا اور انھیں یکجا کرنا ، ڈیٹا کے مطابق اوراس سے علیحدہ بھی ساجھیداری قائم کرنا اوربرابری اورشفافیت کے ساتھ مہارتوں اورصلاحیتوں سے ایک دوسرے کو واقف کرانا وغیرہ شامل ہیں ۔
فریقین نے ان امورپراتفاق کیاہے کہ وہ پانی سے پیداہونے والے تین امراض اورابھرنے والے نئے قسم کے چھوت کو ابتدائی مراحل میں ہی ختم کرنے کے لئے باہم علم وآگہی کا تبادلہ کریں گے ، اعداد وشمار کے انتظام کے لئے ایک دوسرے کے ساتھ تعاون کریں گے ، اعداد وشمار کو دستاویز ی شکل دیں گے ، اعدادوشمار کو باہمی ساجھا کریں گے اورمساوی حکمرانی کا فریم ورک وضع کریں گے ، تحقیقی پروگراموں کے سلسلے میں اشتراک کے لئے مواقع تلاش کریں گے اورصلاحیت کو مستحکم بنانے ، تحقیقی افراد کے باہمی تبادلے ، ڈیٹا منیجمنٹ اوراعداد وشمار کے تجزیہ کی تربیت کے لئے تین سال کا ایک منصوبہ عمل وضع کریں گے ۔
مالی مضمرات
فریقین اس مفاہمتی عرضداشت کے ذریعہ فراہم کئے گئے اشتراک اورتال میل کے سلسلے میں آنے والی اپنی اپنی لاگت کو خود برداشت کریں گے ۔ اوراگر فریقین، اس مفاہمتی عرضداشت کے مطابق کی جانے والی سرگرمیوں کے ایک عنصر کے لئے فنڈ محفوظ کرتے ہیں اوراس فنڈ کے ایک حصے کو دوسرے فریق کو منتقل کئے جانے کا ارادہ ہے تو اس سے متعلق سرگرمیوں کو متعین کرنے کی غرض سے ایک اضافی سمجھوتہ کیاجائے گا۔
کابینہ
مرکزی کابینہ نے ایئرپورٹس اتھارٹی آف انڈیاکے تین ہوائی اڈوں احمد آباد ، لکھنؤاورمنگلورو کوعوامی اورنجی شراکت داری کے ذریعہ پٹے پردیئے جانے کی منظوری دی
نئی دہلی ،4 ؍جولائی : وزیراعظم ، جناب نریندرمودی کی قیادت میں عوامی پرائیویٹ اورنجی شراکت داری  کے ذریعہ ایئر پورٹس اتھارٹی آف انڈیا  کے تین ہوائی اڈوں احمدآباد ، لکھنؤ اور منگلورو کو پٹے پردیئے جانے کی تجویزکوسب سے زیادہ بولی لگانے والی میسرز اڈانی انٹرپرائزز لمیٹڈ کو کابینہ نے اپنی منظوری دے دی ہے ، جنھوں نے ان ہوائی اڈوں کو چلانے ، انتظام کرنے اور فروغ دینے کے 50سال کے لئے پٹے پردیئے جانے کے شرائط وضوابط کے تحت کاغذات داخل کئے تھے ۔
اثرات
ان پروجیکٹوں سے سرکاری سیکٹرکے لئے درکارسرمایہ کاری کو بروئےکارلانے میں وصولیابی ، مہارت ، صنعت کاری اورپیشہ واریت میں بہتری پیداہوگی ۔ اس سے ایئرپورٹس اتھارٹی آف انڈیاکی آمدنی میں بھی اضافہ ہوگا ،جس سے یہ ادارہ دوسرے مرحلے اورتیسرے مرحلے کے شہروں میں زیادہ سرمایہ کاری کرسکے گا اوران شعبوں میں روزگاکے مواقع پیداکرنے نیز متعلقہ بنیادی ڈھانچوں میں اقتصادی ترقی میں مدد لے گی ۔
۔۔۔۔۔۔۔۔۔۔۔۔۔۔
U-2825
(Visitor Counter : 98
وزارت دفاع
آئی این ایس سندھیاک کو 04 جون 21 کو بحریہ سے الگ کردیا جائے گا
آئی این ایس سندھیاک جو ہندوستانی بحریہ کا مقامی طور پر ڈیزائن اور تعمیر کردہ اولین ہائیڈرو گرافک سروے جہاز ہے، اسے 40 سال تک قوم کی خدمت پر مامور رہنے کے بعد ، جمعہ 04 جون 21 کو بحریہ سے الگ کر دیا جائے گا۔ آئی این ایس سندھیاک کو بحریہ سے الگ کرنے کی تقریب بحریہ کی وشاکھاپٹنم گوسدی میں ہوگی اور یہ ایک چھوٹے پیمانے کا پروگرام ہوگا جس میں صرف انچارج اسٹیشن کے افسران اور ملاح شرکت کریں گے۔ اس میں کوویڈ پروٹوکول پر سختی سے عمل کیا جائے گا۔ سندھیاک کا تصور سابقہ زمانے کے ہندستان کے چیف ہائیڈرو گرافرریئر ایڈمیرل پدم شری ایف ایل فریزر، اے وی ایس ایم نے کیا تھا۔ انہیں ہندوستان میں ہائیڈرو گرافک سروے کے جہازوں کو دیسی ساختہ ڈیزائن پر تیار کرنے کی شدید خواہش تھی۔ نیول ہیڈ کوارٹرز نے اس ڈیزائن کو حتمی شکل دی تھی اور جی آر ایس ای کولکاتا  میں اس جہاز کی تعمیر کا آغاز 1978 میں کیا گیا تھا۔ جہاز کو 26 فروری 1981 کو وائس ایڈمیرل ایم کے رائے ، اے وی ایس ایم نے ہندوستانی بحریہ میں لگایا تھا۔ وہ اس وقت کے فلیگ آفیسر کمانڈنگ ان چیف ایسٹرن ایسٹرن نیول کمانڈ  تھے۔ بحریہ میں اس کی شمولیت کے بعد ہندوستانی بحریہ کے ہائیڈرو گرافرز کی پرورش شروع ہوئی۔ اس طرح جزیرہ نما پانیوں کی مکمل ہائڈروگرافک کوریج کی بنیاد رکھ دی گئی تھی۔ مزید بر آں اس کے ڈیزائن کی کامیابی نے حالیہ دنوں تک ہندوستانی بحریہ کے تمام سروے جہازوں کے لئے مختلف ترمیموں کی راہ ہموار کی۔ اس جہاز نے اپنی خدمات کے دوران ملک کے مشرقی اور مغربی دونوں اطراف کے علاوہ انڈمان کے سمندروں اور ہمسایہ ممالک میں بھی تقریبا 200 بڑے ہائیڈرو گرافک سروے اور متعدد معمولی سروے کئے۔ ایک سے زیادہ سروے مشن کے علاوہ یہ جہاز 1987 میں سری لنکا میں ہندستانی امن بردار فورس کی مدد کیلئے آپریشن پون، 2004 میں مابعد سونامی انسانی ہمدردی کی بنیاد پر امداد کیلئے آپریشن سارونگ ، آپریشن رینبو کے علاوہ اولین ہند امریکہ ایچ اے ڈی آر مشق ٹائیگر ٹرمپھ میں سرگرم طور پر شریک رہا۔ اپنے شاندار 40 برسوں میں اس جہاز نے سربراہی کرتے ہوئے 22 کمانڈنگ افسروں کو دیکھا۔ آخری کمانڈنگ افسر نے 17 جون 19 کو جہاز کی ذمہ داری سنبھالی تھی۔ جمعہ کے دن غروب آفتاب کے ساتھ وائس ایڈمیرل اجندر بہادر سنگھ ، اے وی ایس ایم ، وی ایس ایم فلیگ آفیسر کمانڈنگ-چیف-چیف ای این سی کی موجودگی میں ہندستانی بحریہ کے اس جہاز سندھیاک کو علامتی طور پر بحریہ سے الگ کیا جائے گا۔
ع س ،ج
سیریل نمبر 5112
(Visitor Counter : 136
امور داخلہ کی وزارت
امور داخلہ کے وزیر مملکت جناب اجے کمار مشرا نے آج نئی دلّی میں سی آئی ایس او/ سی آر اوایس / بچولیوں کی قومی کانفرنس کے افتتاحی اجلاس کا افتتاح کیا
وزیر اعظم جناب نریندر مودی اور مرکزی وزیر داخلہ اور تعاون کے محکمے کے وزیر جناب امت شاہ کی رہنمائی کے تحت ہم سائبر جرائم سے لڑنے کے لیے ایک نیا اور مستحکم ماحولیاتی نظام تشکیل دے رہے ہیں
نئی دہلی،9 ستمبر2021:امور داخلہ کے وزیر مملکت جناب اجے کمار مشرا نے آج نئی دلّی میں سی آئی ایس اوز/ سی آر اوز اور بچولیوں کی قومی کانفرنس کا افتتاح کیا۔ جناب اجے کمار مشرا نے اپنے افتتاحی خطاب میں اُس فعال کردار کو سراہا کہ قومی سائبر جرائم کی تحقیق اور اختراع کے مرکز  اور بی پی آر اور ڈی کی جدید کاری کی ڈویژن، سائبر جرائم اور سائبر تحفظاتی چیلنجوں سے نمٹنے کے لیے ، ایل ای اے کی صلاحیت میں اضافہ کرنے کے میدان میں کام کر رہا ہے۔ انھوں نے مزید کہا کہ سائبر جرائم کی تحقیقات اور روک تھام ایک چیلنج ہے۔ ایک جانب سائبر اسپیس نے انسانی زندگیوں پر مثبت اثرات مرتب کئے ہیں تو دوسری جانب اس نے سائبر ٹیکنالوجیوں پر ہمارے انحصار میں بھی اضافہ کیا ہے اور اس کے نتیجے میں اس نے ہمارے سامنے تحفظ کے چیلنج بھی کھڑے کردیئے ہیں۔ انھوں نے اس حقیقت پر زور دیا کہ چونکہ سائبر اسپیس لامحدود ہے اس لیے ہمیں سائبر جرائم کے خلاف لڑنے کی تیاریوں میں عالمی معیارات کی ضرورت ہے۔ وزیر اعظم جناب نریندر مودی اور مرکزی وزیر داخلہ اور تعاون کے وزیر امت شاہ کی رہنمائی میں ہم معلومات ٹیکنالوجی کے قانون میں ترمیم کرکے سائبر جرائم کے لیے ایک جدید اور مستحکم ماحولیاتی نظام تشکیل دے رہے ہیں۔
تحقیق وترقی کے بی پی آر اینڈ ڈ کے ڈائرکٹر جنرل جناب بالا جی سریواستوا نے استقبالیہ خطبہ دیتے ہوئے این سی آر اور آئی سی نیز جدید کاری کی ڈویژن، بی پی آر اور ڈی کی جانب سے سائبر جرائم کی تحقیقات، ڈیجیٹل فارینسک اور سائبر جرائم کی روک تھام کے حوالے سے ایل ای اے کی صلاحیت میں اضافہ کرنے کی سرگرمیوں کے بارے میں بات کی۔ انھوں نے کہا کہ جدید کاری کے ڈویژن اور این سی آر اور آئی سی معروف تعلیمی اداروں کے ساتھ شراکت میں تحقیق وترقی کی قیادت کر رہے ہیں تاکہ سائبر جرائم کی روک تھا اور تفتیش کے لیے ایل ای اے کے لیے تحقیق پر مبنی ٹولز تیار کیے جاسکیں۔ انھوں نے این سی آر اور آئی کے زیر اہتمام ایل ای اے کے لیے ’’ثبوتوں کا حصول‘‘ مقابلے کے بارے میں بھی آگاہ کیا۔ امور داخلہ کے وزیر مملکت نے افتتاحی اجلاس میں مقابلے کے اوّلین تین پارٹیسپینٹ کو اعزاز سے نوازا۔
وزارت داخلہ  ملک کے لیے محفوظ سائبر اسپیس کو یقینی بنانے کے لیے سرگرم عمل ہے۔ ہندوستانی سائبر جرائم تعاون کے مرکز ، جسے وزارت داخلہ نے 2018 میں قائم کیا تھا، سائبر جرائم اور سائبر تحفظاتی چیلنجوں سے نمٹنے کے لیے ایک مخصوص مقصدی یونٹ ہے۔ 2019 میں شروع کیا گیا سائبر جرائم رپورٹنگ پورٹل 14 سی کی سب سے اہم کامیابیوں میں سے ایک ہے۔ یہ پورٹل ایک شہری مرکوز کرائم رپورٹنگ پورٹل ہے۔ 14 سی کے ذریعے شروع کی گئی قومی ہیلپ لائن 155260، مالی دھوکہ دھڑی کے کے لیے اندراج میں عام شہریوں کی مدد کر رہی ہے۔
وزارت داخلہ اور بی پی آر اور ڈی کے سینئر حکام نے بھی افتتاحی اجلاس میں شرکت کی۔
وزیراعظم کا دفتر
وزیراعظم نے پنڈت دین دیال اُپادھیائے کی پونیہ تِتھی  پر خراج عقیدت پیش کیا
وزیراعظم جناب نریندر مودی نے پنڈت دین دیال اُپادھیائے جی کو اُن کی پونیہ تِتھی  پر خراج عقیدت پیش کیا ہے۔
اپنے ایک ٹوئیٹ میں وزیراعظم نے کہا کہ
’’پنڈت دین دیال اُپادھیائے جی کی پوری زندگی عوام کی فلاح وبہبود کے اُصول پر مبنی رہی، ان کا انسانوں کی برابری سے متعلق اُصول بھارت ہی نہیں بلکہ دنیا کے کئی مسائل کاحل پیش کرتا ہے۔ ان کی برسی پر دل کی گہرائیوں سے خراج عقیدت۔‘‘
ش ح۔ ق ت۔ ع ن
U NO: 1480
(
وزارات ثقافت
ڈاکٹر مہیش شرما نے ’’ پرتی بندھت ساہتیہ میں سوتنترتا سنگرام ‘‘ کے عنوان سے ایک نمائش کا افتتا ح کیا
نئیدہلی،13اگست۔مرکزی وزیر مملکت برائے ثقافت  ڈاکٹر مہیش شرمانے نئی دہلی میں واقع نیشنل آرکائیوز آف انڈیا کے احاطے میں ،’’ پرتی بندھت ساہتیہ میں سوتنترتا سنگرام ‘‘ کے عنوان سے ایک نمائش کا افتتاح کیا ۔
یہ نمائش نیشنل آرکائیوز میں موجود ، تحریک آزادی کے دوران ممنوع قراردئے جانے والے ادب کے منفرد مجموعے پرمبنی ہے ۔ اس مجموعے میں تحریک آزادی کے دور کی اُن منظوم اورمنثورتخلیقات شامل ہیں، جن میں اس دور کی تحریک آزادی کے قوم پرست جوش وجذبے کا اظہار تحریر کیا گیا ہے۔ یہ تمام تخلیقات ہندوستان کی سبھی زبانوں میں تحریر کی گئی ہیں ، جن میں بنگالی ، گجراتی ، ہندی ، کنڑ ، مراٹھی ، اُڑیہ ، پنجابی ،سندھی ،تامل ، تیلگو ،اردو اور آسامی زبان شامل ہے ۔ ان میں وہ تقاریر ، مضامین اور انشائیے شامل ہیں ، جو ملک کے مختلف علاقوں میں شائع ہوئے تھے۔ایسی تقریباََ 55 ممنوعہ ادبی تخلیقات اس نمائش میں پیش کی گئی ہیں۔
اس دور کی تمام نظموں میں اس قوم پرست جذبے پر زوردیا گیا ہے ، جس نے ملک کے عوام کو برطانوی آمریت کے شکنجے سے آزاد کرانے کے عز م محکم کی اپیل وتبلیغ کی گئی تھی ۔ اس وقت کی آمروجابر برطانوی سرکار نے اس ادب کو ملک کی سلامتی کے لئے’’ خطرناک‘‘ قرار دے کر عوام الناس میں اس کی تشہیر کی ممانعت کردی تھی ۔
اس نمائش میں شائقین ممنوعہ ادب کی ڈجیٹل فلپ کتابیں بھی دیکھ سکیں گے ۔
یہ نمائش دراصل ہماری نوجوان نسل کو ہماری تحریک آزادی کے جانباز شہیدوں کی قربانیوں اور خدمات سے واقف کرانے کی کوشش ہے تاکہ ان میں حب الوطنی کے جذبے کو پروان چڑھایا جاسکے۔
یہ نمائش 9 ستمبر 2018 تک دس بجےصبح سے ساڑھے پانچ بجے شام تک عوام الناس کے لئے کھلی رہے گی۔
واضح ہوکہ نیشنل آرکائیوز آف انڈیا ، مرکزی وزارت ثقافت کے تحت کام کرنے والا ادارہ ہے ۔یہ ادارہ 11 مارچ 1891 کو کولکتہ میں شاہی ریکارڈ کے محکمے کی حیثیت سے قائم کیا گیا تھا ۔
بعد ازاں 1911 میں ہندوستان کا دارالخلافہ کولکتہ سے دہلی منتقل ہونے کے بعد نیشنل آرکائیوز آف انڈیا کی موجود ہ عمار ت 1926 میں تعمیر کی گئی تھی۔اس عمارت کانقشہ اور ڈیزائن سرایڈون لوٹئین نے تیار کیا تھا۔کولکتہ سے اس کے تمام ریکارڈ کی نئی دہلی کو منتقلی کا کام 1937 میں مکمل ہوگیا تھا۔سردست نیشنل آرکائیوز آف انڈیا میں 50 لاکھ سے زائد فائلیں اور دستاویزات محفوظ ہیں ۔ جن میں تقریباََ 27 لاکھ فائلیں اورریکارڈ حوالے کی خاطر میڈیا کے لئے دستیاب ہیں ۔ یہ فائلیں اورریکارڈ نیشنل آرکائیوز آف انڈیا کے محکمہ جاتی پورٹل ابھیلیکھ پر دستیاب ہیں۔
۰۰۰۰۰۰۰۰۰۰۰۰۰۰۰۰۰۰۰۰۰
U-4249
(Visitor Counter : 33
امور داخلہ کی وزارت
مرکزی وزیر داخلہ جناب امت شاہ نے پوری رتھ یاترا کی اجازت دینے کے لئے سپریم کورٹ کے فیصلے کا خیرمقدم کیا
وزیر اعظم نریندر مودی جی نے نہ صرف عقیدت مندوں کے جذبات کو سمجھا بلکہ اس معاملے کا مثبت حل نکلے اس کے لئے فوراً کوشش شروع کی، جس سے ہماری یہ عظیم روایت قائم رہی: جناب امت شاہ
جناب امت شاہ نے پوری کے راجا، پوری کے شنکراچاریہ اور سالیسٹر جنرل سے تفصیلی تبادلہ خیال کیا
معاملے کی سنجیدگی اور اہمیت کے پیش نظر معاملے کو سپریم کورٹ کی تعطیلی بنچ کے سامنے رکھا گیا، دوپہر بعد اس کی سماعت ہوئی اور یہ خوشگوار فیصلہ ہم سب کے سامنے آیا: مرکزی وزیر داخلہ
اڈیشہ کے لوگوں کو بہت بہت مبارکباد، جے جگن ناتھ: جناب امت شاہ
نئی دہلی، 22/جون 2020 ۔ مرکزی وزیر داخلہ جناب امت شاہ نے کہا ہے کہ آج کا دن ہم سب کے لئے، بالخصو ص اڈیشہ کے ہمارے بھائیوں، بہنوں اور بھگوان جگن ناتھ کے بھکتوں کے لئے مبارک دن ہے۔ رتھ یاترا کو سپریم کورٹ کی منظوری ملنے سے پورے ملک میں جوش اور مسرت کا ماحول ہے۔ اپنے ٹویٹ پیغام میں جناب امت شاہ نے کہا کہ یہ میرے ساتھ ساتھ ملک بھر کے کروڑوں عقیدت مندوں کے لئے خوشی کی بات ہے کہ وزیر اعظم نریندر مودی جی نے نہ صرف عقیدت مندوں کے جذبات کو سمجھا بلکہ اس معاملے کا مثبت حل نکلے، اس کے لئے فوراً کوشش شروع کی، جس سے ہماری یہ عظیم روایت قائم رہی۔ وزیر داخلہ جناب امت شاہ نے کہا کہ وزیر اعظم صاحب کی صلاح پر انھوں نے گجپتی مہاراج جی  اور پوری کے شنکراچاریہ جی سے بات کی اور یاترا کے بارے میں ان کے خیالات معلوم کرکے وزیر اعظم صاحب کو واقف کرایا۔ آج صبح وزیر اعظم کی ہدایت پر سالیسیٹر جنرل سے بھی بات چیت کی۔ وزیر داخلہ نے کہا کہ معاملے کی سنجیدگی اور اہمیت کے پیش نظر اس معاملے کو سپریم کورٹ کی تعطیلی بینچ کے سامنے رکھا گیا۔ دوپہر بعد اس کی سماعت ہوئی اور یہ پرمسرت فیصلہ ہم سب کے سامنے آیا۔ جناب امت شاہ نے کہا کہ اڈیشہ کے لوگوں کو بہت بہت مبارک باد۔ جے جگن ناتھ!